**La mormântul poetului**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

La mormântul poetului

A plecat la ceruri un suflet de poet

să-și găsească-acolo nemurirea,

că pe pământ a trăit discret

întreaga viața căutând iubirea.

I-au luminat luceferii pe rând,

odaia-n care-a scris a lui poveste,

că-i coborau în suflet și în gând

l-or mai lumina și-acolo unde este!

Dalbe flori de tei se cern acum,

peste mormântu-i trist și liniștit,

semn că poetul și-a găsit postum

acea iubire pentru care a trăit!

”Coboară-n jos, luceafăr blând,

alunecând pe-o rază,

pătrunde-n tristul lui mormânt

și somnu-i luminează”!